ಇದರ ಉದುರುವ ಎಲೆಗಳು ವಿಷಯುಕ್ತ ಹಸಿರು ಬಾದಾಮಿ ಆಕಾರದ ಮೂರು ಎಲೆಗಳನ್ನು ಪಡೆದಿದ್ದು ಇದು ಮೂರು ಅಂಚುಗಳಲ್ಲಿ ಬೆಳೆದು ತನ್ನ ಎಲೆ ಭಾಗಗಳನ್ನು ಚಾಚಿಕೊಂಡಿರುತ್ತದೆ. ಎಲೆಗಳ ಬಣ್ಣವು ಸಾಮಾನ್ಯವಾಗಿ ತಿಳಿ ಹಸಿರು(ಸಾಮಾನ್ಯವಾಗಿ ಎಳೆ ಎಲೆಗಳು) ವರ್ಣದಿಂದ ಕಪ್ಪು ಹಸಿರು(ಮಾಗಿದ ಎಲೆಗಳು),ಉದುರುವ ಹೊತ್ತಿಗೆ ಅವು ಕಡುಕಪ್ಪು ಬಣ್ಣದ್ದಾಗಿರುತ್ತವೆ;ಇನ್ನು ಕೆಲವು ಮೂಲಗಳ ಪ್ರಕಾರ ಎಲೆಗಳು ದೊಡ್ದದಾಗುವಾಗ ಕೆಂಪು,ಮಾಗುವ ಅವಧಿಯಲ್ಲಿ ಹಸಿರು ಮತ್ತೆ ಮರಳಿ ಕೆಂಪು ಮತ್ತು ಕಿತ್ತಳೆ ಅಥವಾ ಹಳದಿಯಾಗಿ ಬಿದ್ದು ಹೋಗುತ್ತವೆ. ಮಾಗಿದ ಎಲೆಗಳು ಕೊಂಚ ಮಿಂಚಿನ ಹೊಳಪನ್ನು ಹೊಂದಿರುತ್ತವೆ. ಸಾಮಾನ್ಯವಾಗಿ ಎಲೆಗಳು 3 ರಿಂದ 12 ಸೆಂಟಿ ಮೀಟರ್ ಉದ್ದ,ಅಪರೂಪವೆನ್ನುವಂತೆ 30 ಸೆಂಟಿಮೀಟರ್ ವರೆಗೂ ಉದ್ದವಾಗಿರುತ್ತವೆ. ಪ್ರತಿಯೊಂದು ಬಿಡಿ ಎಲೆ ಅಥವಾ ಚಿಗುರೆಲೆ ತನ್ನ ಅಂಚಿನಲ್ಲಿ ಒಂದೆರೆಡು ಹಲ್ಲಿನಂತಹ ಎಳೆ ಹೊಂದಿರುತ್ತದೆ,ಆದರೆ ಅದರ ಮೇಲ್ಭಾಗ ಮೆದುವಾಗಿರುತ್ತದೆ. ಬಿಡಿ ಎಲೆಗಳ ಸೂಡು ಅಥವಾ ಗುಂಪು ಪೊದೆ ಮೇಲೆ ಪರ್ಯಾಯವಾಗಿ ಪಸರಿಸಿರುತ್ತದೆ,ಆದರೆ ಇಲ್ಲಿ ಮುಳ್ಳು ಇರುವುದಿಲ್ಲ. ಮರದ ಕೊಂಬೆ ಮೇಲೆ ಬೆಳೆಯುವ ಬಳ್ಳಿಯು ತನ್ನ ಬೇರುಗಳನ್ನು ಬಿಗಿಯಾಗಿ ಚಾಚುವ ಮೂಲಕ ಸುತ್ತಮುತ್ತಲೂ ಹಬ್ಬಿರುತ್ತದೆ. ಈ ಬಳ್ಳಿಯು ಬೆಳವಣಿಗೆಗೆ ಅನುಕೂಲಕರವಾಗಿ ಬೇರುಗಳನ್ನು ಬಿಡುತ್ತದೆ,ಅಥವಾ ಈ ಸಸ್ಯವು ಕಾಂಡದ ಬೇರುಗಳ ಮೂಲಕ ಕೆಳಗಿನಿಂದ ಬೇರುಗಳ ಕವಚವನ್ನು ಬೆಳೆಸುತ್ತದೆ. ಈ ಹಸಿರು ಸಸ್ಯದ ಹಾಲಿನಂತಹ ಗಟ್ಟಿ ವಿಷವು ಗಾಳಿಗೆ ತೆರೆದುಕೊಂಡ ನಂತರ ಕಪ್ಪು ಬಣ್ಣಕ್ಕೆ ತಿರುಗಿಕೊಳ್ಳುತ್ತದೆ.

ವಿಷಯುಕ್ತ ಹಸಿರು ಸಸ್ಯವು ಸಸ್ಯಜಾತಿಯಾಗಿ ಮತ್ತು ತನ್ನ ಸಂತತಿ ವೃದ್ಧಿಸಲು ನಿರಂತರವಾಗಿ ಹಬ್ಬುತ್ತಿರುತ್ತದೆ. ವಿಷಯುಕ್ತ ಹಸಿರು ಸಸ್ಯವು ವಿಭಿನ್ನ ಲಿಂಗಿಯಾಗಿದ್ದು,ಮೇ ತಿಂಗಳಿಂದ ಜುಲೈ ವರೆಗೆ ಹೂ ಬಿಡುವುದು ಮತ್ತು ಪರಾಗಸ್ಪರ್ಶಕ್ಕೆ ಅಣಿಯಾಗುತ್ತದೆ. ಹಳದಿ-ಅಥವಾ ಹಸಿರು ಮಿಶ್ರಿತ ಬಿಳಿ ಬಣ್ಣದಹೂವುಗಳು ಕಾಂತಿಹೀನವಾಗಿರುತ್ತವೆ.ಎಲೆಗಳ ಸೂಡಿನ ಮೇಲ್ಭಾಗದಲ್ಲಿ ಸುಮಾರು ಎಂಟು ಸೆಂಟಿಮೀಟರ್ ನಷ್ಟು ಮೇಲೆ ಚಾಚಿರುತ್ತವೆ. ಬೆರ್ರಿ ಹಣ್ಣಿನಂತಹ ಒಂದು ಗೊರಟೆ ಕಾಯಿ ಅಥವಾ ಓಟೆಯು ಆಗಷ್ಟ್ ನಿಂದ ನವೆಂಬರ್ ಹೊತ್ತಿಗೆ ನೇರಳೆ-ತಿಳಿ ಬಿಳುಪಿನ ಹಣ್ಣಾಗುತ್ತದೆ. ಇದರ ಹಣ್ಣುಗಳು ಚಳಿಗಾಲದಲ್ಲಿ ಹಲ್ವು ಪಕ್ಷಿ ಪ್ರಾಣಿಗಳ ನೆಚ್ಚಿನ ಆಹಾರವೆನಿಸಿವೆ. ಇದರ ಬೀಜಗಳು ಬಹುತೇಕವಾಗಿ ಪ್ರಾಣಿಗಳಿಂದ ಪಸರಿಸುತ್ತವೆ.ಪ್ರಾಣಿಗಳ ಜೀರ್ಣಕ್ರಿಯೆಯ ನಂತರ ಇವು ವಿವಿಧ ಜಾಗೆಗಳಲ್ಲಿ ಬೆಳೆಯಲು ಅನುಕೂಲವಾಗುತ್ತವೆ.

ಇವುಗಳ ಪತ್ತೆಗೆ ಸುಲಭ ಅಂಶಗಳು
ಇದರ ಬೆಳೆಯುವ ತಾಣ ಮತ್ತು ಬೆಳೆವ ಮಟ್ಟ
ಚಿತ್ರಣ
ದೇಹದ ಮೇಲೆ ಪರಿಣಾಮಗಳು